সেপ্টেম্বরের শেষের দিকে কমিউনিস্ট লীগের নেতাদের ওপর গ্রেপ্তারী পরোয়ানা জারি করা হলো।শ্রমিকসংঘ ও গণতান্ত্রিক সংগঠনের কাজ বন্ধ করে দেয়া হয় এবং সাথে সাথে সংবাদপত্র নিষিদ্ধ করা হয়।এরফলে নয়া রাইনিশ্চে চাইটুং পত্রিকাটি বন্ধ হয়ে যায়। গ্রেপ্তারে এড়াতে এঙ্গেলস বারমেনে পালিয়ে গেলেন। সেখানেও তাকে খোঁজাখুজি করা শুরু হলে তিনি ব্রাসেলসে আশ্রয় নেন। পরে সেখান থেকে তিনি সুইজারল্যান্ডে পায়ে হেঁটে চলে যান সেখানে তিনি লসেনে থাকার সময় সুইস শ্রমিকদের আন্দোলনে অংশ নেন।তিনি বার্নে অনুষ্ঠিত শ্রমিক কংগ্রেসে লসেনের প্রতিনিধি হিসেবে অংশগ্রহণ করেন। সুইজারল্যান্ডে থাকার সময় তিনি সেখানকার পত্রপত্রিকায় জার্মান পেটিবুর্জোয়া গণতন্ত্রীদের ভাবধারার সমালোচনা করে প্রবন্ধ লেখেন।